OpenLLM-France/wikimedia huggingface dataset:
# Betty DeGeneres

Elizabeth Jane DeGeneres sortzez Pfeffer (New Orleans, 1930eko maiatzaren 20a) LGBT komunitatearen eskubideen aldeko estatubatuar ekintzailea da. Ellen eta Vance DeGeneresen ama eta Human Rights Campaign erakundeko bozeramailea. 1997an, Ellen alabak bere homosexualitatea jendaurrean onartu ostean lortu zuen ospea.

## Biografia

DeGeneres Violeten (Louisiana) jaio zen, 1930ean, Depresio Handiaren unerik gorenean. Aita alemaniarra zuen, eta ama, irlandarra. Louisianako Estatu Unibertsitatean izan zen bi urtez, hizkuntzaren patologia ikasten, logopeda bihurtzeko. Unibertsitatean zegoela, hainbat antzezlanetan parte hartu zuen Joanne Woodward aktorearekin, eta aktore ezagun bilakatu zen.
Elliott DeGeneresekin ezkondu zen 1952an. Bikotea 1974an dibortziatu zen. Handik gutxira, Roy Gruessendorfekin ezkondu zen, eta hark Texasera eraman zuen familia. DeGeneresi bigarren aldiz ezkondu eta gutxira diagnostikatu zioten bularreko minbizia. 2005ean, Ellen alabak nerabe zela aitaordearengandik jasan zuen sexu abusuaz hitz egin zuen jendaurrean lehen aldiz. Louisianako Unibertsitatera itzuli zen 50 urte bete ondoren, hizketaren patologiari buruzko maisutasuna osatzeko.
DeGeneresek bi liburu idatzi zituen: Love, Ellen: A Mother Daughter Journey eta Just a Mom. Lehenengoan, Bettyk bere alaba armairutik atera izanaren aurrean izandako erreakzioa deskribatzen du, eta onarpen pasibotik LGBT komunitatearen eskubideen defendatzaile sutsu bihurtu arteko bidea. Horrez gain, Ellenek bere aitortza egin ostean jaso zuen komunikabideen mihaketa ere deskribatzen du. Just a Mom bere bigarren liburuak gai horiek azpimarratzen jarraitzen du.

## Argitalpenak

* Love, Ellen: A Mother Daughter Journey
* Just a Mon

## Erreferentziak

* ↑ Herscher, Elaine. (28 de septiembre de 1998). «Mother of Comedian Ellen DeGeneres Is Dream Mom for Gays / Support for daughter leads to activism» SFGate.
* 1 2 3 «Betty DeGeneres» The Lavender Effect 24 de enero de 2015.
* ↑ 'America's Mom' Betty DeGeneres Discusses Ellen, Parenting, and Lady Gaga. .
* ↑ «Betty DeGeneres» Good Reads.

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Betty DeGeneres» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q656219
* Multimedia: Betty DeGeneres / Q656219
# Flurazepam

Flurazepama konposatu organikoa da, C$_{21}$H$_{23}$ClFN$_3$O formula duena eta bentzodiazepinen familiakoa. Solido kristalino zuria da.
Flurazepama botika gisa baliatzen da bere ezaugarriak medio, insomnioa tratatzeko usatzen da bereziki. Pilula gisa hartzen da. Espainian Aldosomnil makararekin merkaturatzen da. Frantzian ez da merkaturatzen.
Beste bentzodiazepinak legez aisiadirako droga moduan ere kontsumitzen da. Mendekotasuna sor dezake eta abstinentzia-sindromea eragin dezake.

## Albo-ondorioak

Albo-ondorio ohikoenak logura, ahuldadea, ezinegona, koordinazio-arazoak, kontzentratzeko-arazoak eta memoria-arazoak izaten dira.

## Kontraindikazioak

Flurazepama ez da hartu behar botikarekiko hipersentikortasuna, alkohol-kontsumoa, droga-mendekoatasuna, miastenia larria edo arnasteko arazo larriak baldin badaude. Haurdunaldian eta edoskitzean flurazepama hartzea ebitatuko da.

## Erreferentziak

* ↑ (Ingelesez) PubChem. «Flurazepam» pubchem.ncbi.nlm.nih.gov (Noiz kontsultatua: 2025-01-12).
* 1 2 «★ Flurazepam 🥇» www.vademecum.es (Noiz kontsultatua: 2025-01-12).
* Datuak: Q418998
* Multimedia: Flurazepam / Q418998
# Sacha Killeya-Jones

Sacha Liam Killeya-Jones (Highland Park, 1998ko abuztuaren 10a -) estatubatuar saskibaloi jokalaria da. Pibot dabil B.Leagueko Kawasaki Brave Thunders taldean.

## Biografia

Virginiako Woodberry Foresteko Woodberry Forest School-en eta Lynchburgeko Virginia Episcopal School-en hezitako jokalaria da, 2016an Kentuckyko Unibertsitatean sartu aurretik, non 2016tik 2018ra NCAAko I. mailako Wildcatsen jokatuko zuen.
2018an, Ipar Carolinako Estatu Unibertsitatean sartu zen, baina National Collegiate Athletic Association (NCAA) erakundearen transferentzia-arauak zirela eta, ez zen NC State Wolfpackekin jolastera iritsiko.
2019ko otsailaren 28an, jokatzeko hautagai izan aurretik, Killeya-Jonesek NC State Wolfpack utzi zuen bere ibilbide profesionala hasteko.

## Ibilbidea

* BC Sparta Praha (2019)
* Kalev/Cramo (2019-2020)
* MKS Dąbrowa Górnicza (2020-2021)
* Hapoel Galil Gilboa (2021-2023)
* Surne Bilbao Basket (2023-2024)
* Kawasaki Brave Thunders (2024-egun)

## Erreferentziak

* ↑ sportando.basketball Sacha Killeya-Jones inks with MKS Dabrowa Gornicza
# Islero

Islero Manolete toreatzaile ospetsua hil zuen zezena izan zen. Eduardo Miuraren ganadutegiko 495 kiloko zezen beltza izan zen, azpialdean zuriuneak zituena.

## Manoleteren eta Isleroren heriotzak

21 zenbakiarekin irten zen plazara, 1947ko abuztuaren 28ko zezenketaren bosgarren zezen gisa, Santa Margarita zezenplazan, Linares herrian (Jaen, Espainia). Manoleteren arratsaldeko bigarren zezena izan zen.
Jarduna amaitzeko, poliki sartu zen ezpatarekin Manolete Islero hiltzera, eta zezenak eskuineko izterrean adarkatu zuen, triangelu femorala zulatuz eta arteria femorala eta eskuineko izterreko beste odol-hodi batzuk ere ukituz. Manolete zauritua berriz adarkatzen ere saiatu zen zezena.
Manolete plazako erizaintzan operatu zuten eta konortea berriz hartu zuen. XXI. mendean, indarra hartu duen teoria baten arabera, Manolete ez zen Isleroren zauriengatik hil, baizik eta odol-transfusio okerra egin ziotelako, kutsatutako odolaz.

## Isleroren ama, Islera

Zezenaren ama, Islera behia, 12 urteko abelburua, 1949an hil zuten, toreatzaile bat hil zuen zezen batez erditu zen behia hiltzeko ordu arteko tradizioari jarraiki, baina ohitura hori hortxe amaitu zen, ez da berriz halakorik egin.
Islera behiaren burua La Maestranza zezenplazan gordetzen da, Sevillan, disekatuta; Islerorena, berriz, hezurdura gisa, Madrilgo Parrondo tabernan dago ikusgai; eta zezenaren larrua Kordobako Zezen Museoan gordeta dago.

## Erreferentziak

* ↑ Laverón, Jorge. (1996). Historia del toreo. (Primera edición. argitaraldia) Acento Editorial, 112 or. ISBN 978-84-483-0116-3. (Noiz kontsultatua: 2023-08-28).
* ↑ (Gaztelaniaz) Cero, Milla. (2017-09-26). «Investigación: la sangre noruega fue la causa de la muerte de Manolete» Milla Cero (Noiz kontsultatua: 2023-08-28).
* ↑ (Gaztelaniaz) «Islera, la última vaca 'sacrificada' porque su hijo mató a un torero» ELMUNDO 2017-06-28 (Noiz kontsultatua: 2023-08-28).
* ↑ «Islera, la última vaca 'sacrificada' porque su hijo mató a un torero» ELMUNDO 2017-06-28.
* ↑ (Gaztelaniaz) Zorita, Miguel. (2020-08-03). «La cabeza del toro que mató a Manolete está en un bar de Madrid» Miguel Zorita (Noiz kontsultatua: 2023-08-28).
* ↑ Press, Europa. (2017-04-07). «El Museo Taurino de Córdoba muestra hasta el 16 de abril la exposición temporal 'La Piel del Toro Islero'» www.europapress.es (Noiz kontsultatua: 2023-08-28).

## Kanpo estekak

* Datuak: Q1674271
* Multimedia: Islero / Q1674271
# Lorea Lyons

Lorea Lyons Andraka (Bilbo, Bizkaia, 1996) aktorea, zinemagilea eta zinema zuzendaria da.

## Bizitza

1996an jaio zen, Bilbon. Antzerki ikasketak egin zituen Ánima Eskolan. Ikus-entzunezko komunikazio gradua ikasi zuen Euskal Herriko Unibertsitatean (2014-2018).
2021 urtean "Azkena" zinema proiektua egin zuen Ane Landetarekin batera eta aurkeztu zuen Zinebin eta "Premio AUX de Zinebi Express" saria lortu zuten.

## Filmografia
### Zinema

* 2024, Azkena (ekoizpena eta zuzendaritza)
* 2021, Instrucciones para caminar por la ciudad/Hirian ibiltzeko jarraibideak, zuz. Begoña Vicario
* 2018, Me quiere, no me quiere(s), zuz. Lorea Lyons eta Ane Inés Landeta
* 2017, La petite mort (ekoizpena)
* 2016, A migas, zuz. Lorea Lyons eta Ane Inés Landeta

### Antzerkia

* 2016, Baile de máscaras, zuz. David Valdelvira.
* 2015, Diálogos Imposibles, zuz. Marina Ximanskaja.
* 2014, Uda-gau bateko ametsa, zuz. David Valdelvira.
* 2013, La tempestad, zuz. David Valdelvira.

## Erreferentziak

* ↑ «ZINEBI ESTRENA SIETE CORTOMETRAJES DIRIGIDOS POR CINEASTAS DE EUSKADI SELECCIONADOS EN EL PROYECTO “ITXITIK” – ZINEBI» zinebi.eus (Noiz kontsultatua: 2022-04-15).
* ↑ (Gaztelaniaz) «Cinco proyectos de jóvenes mujeres cineastas optan a convertirse en películas» www.kulturklik.euskadi.eus 2021-11-06 (Noiz kontsultatua: 2022-04-15).
* ↑ Press, Europa. (2021-11-16). «Zinebi estrena siete cortometrajes dirigidos por cineastas de Euskadi seleccionados en el proyecto 'Itxitik'» www.europapress.es (Noiz kontsultatua: 2022-04-15).
* ↑ (Ingelesez) Zinebi Express | Aux Magazine. (Noiz kontsultatua: 2022-04-15).
* ↑ (Gaztelaniaz) «Documentales con alma» El Correo 2021-02-09 (Noiz kontsultatua: 2022-04-15).
* ↑ (Gaztelaniaz) «El programa Aukera impulsa a jóvenes mujeres cineastas» Bilbao Gazte 2021-06-11 (Noiz kontsultatua: 2022-04-15).
* ↑ (Gaztelaniaz) «Lorea Lyons & Ane Inés Landeta + Gau Irekia Expo Gunea» Sarean 2017-11-27 (Noiz kontsultatua: 2022-04-15).
* ↑ «FETABI 2016» www.sgae.es (Noiz kontsultatua: 2022-04-15).
* ↑ (Gaztelaniaz) Kmon. «OFF FETABI 2016 BAILE DE MÁSCARAS en Bilbao» www.kmon.info (Noiz kontsultatua: 2022-04-15).
* ↑ “Buero” Antzerki Saria (2015). .

## Kanpo estekak

* Datuak: Q111081215
* Multimedia: Lorea Lyons / Q111081215
# Keith Hornsby

Keith Randall Hornsby (Williamsburg, 1992ko urtarrilaren 20a -) estatubatuar saskibaloi jokalaria da. Bruce Hornsby musikariaren semea da.

## Biografia

Bi denboralditan jokatu zuen Ipar Carolinako Unibertsitateko Bulldogsekin, 9,2 puntu, 3,0 errebote eta 1,8 asistentzia partidako batez beste. 2013an, Louisianako Estatu Unibertsitateko Tigers taldera transferitu zuten, eta han, NCAAren araudiak agindutako urtea pistetatik kanpo bete ondoren, beste bi denboralditan jokatu zuen; batez beste, 13,3 puntu, 3,7 errebote eta 1,9 asistentzia lortu zituen partida bakoitzeko.
2016ko NBAko Draftean hautatua izan gabe, Dallas Mavericksek uztailaren 27an fitxatu zuen. Urriaren 22an agurtu zuten denboraldiaurreko bost partida jokatu ondoren.

## Ibilbidea

* Texas Legends (2016-2019)
* Twarde Pierniki Toruń (2019-2020)
* EWE Baskets Oldenburg (2020-2021)
* Levallois Metropolitans (2021-2022)
* Nanterre 92 (2022-2023)
* BC Rytas (2023)
* Surne Bilbao Basket (2024)

## Erreferentziak

* ↑ lsusports.net Keith Hornsby Bio
* ↑ sports-reference.com Keith Hornsby Stats
* ↑ mavs.com Mavs sign Jameel Warney and Keith Hornsby
* ↑ mavs.com Mavericks request waivers on five, set opening night roster
# Denzel Andersson

Denzel Andersson (Njurunda, Sundsvall, 1996ko irailaren 21a -) suediar saskibaloi jokalaria da. Hegal-pibot dabil Polska Liga Koszykówkiko Dziki Warszawa taldean.

## Biografia

2015ean egin zuen debuta Basketliganen BC Luleå taldean, eta 2020ra arte jokatuko du bertan. Bere azken denboraldian BC Luleån, batez beste partidu bakoitzeko 14.7 puntu, 6.9 errebote eta 1.7 tapoi egin zituen.
Suediako taldean bost denboraldi eman ondoren, 2020-21 denboraldian, Polska Liga Koszykówkiko Stal Ostrów Wielkopolski taldeak sinatu zuen. Polonian egin duen lehen denboraldian, Liga eta FIBA Europe Cupeko azpitxapelduna irabaztea lortu du.
2021-22 denboraldian, batez beste 8.5 puntu, 3.5 errebote eta 1.2 tapoi bildu ziren Basketball Champions Leaguen.
2022ko uztailaren 26an, ACB Ligako RETAbet Bilbao Basket taldeak sinatu zuen.
2024ko ekainaren 18an Poloniako PLKko Dziki Warszawak fitxatu zuen.

## Ibilbidea

* BC Luleå (2015-2020)
* Stal Ostrów Wielkopolski (2020-2022)
* RETAbet Bilbao Basket (2022-2024)
* Dziki Warszawa (2024-)

## Erreferentziak

* ↑ realgm.com Denzel Andersson at Realgm, consultado el 6 de enero de 2025
# Arhantze-Inhasi

Arhantze-Inhasi (gaskoiz: Ansa e Hiars; frantsesez eta ofizialki: Ance - Féas) Pirinio Atlantikoak departamenduko udalerria da, Baretetze ibarrean (Bearno) kokatutakoa, Okzitanian.
2017ko urtarrilaren 1ean sortu zen, Arhantze eta Inhasi udalerri-ohietako batuketarekin.

## Erreferentziak

* ↑ Euskaltzaindiaren 149. araua: Euskal Herri inguruko exonimoak
# Inhasi

Inhasi (gaskoiz: Hiars; frantsesez eta ofizialki: Féas) Pirinio Atlantikoak departamenduko udalerri-ohia da, Baretoseko ibarrean (Bearno) kokatutakoa, Okzitanian.
2017ko urtarrilaren 1etik Arhantze-Inhasi udalerri berriaren parte da, Arhantze udalerri-ohiekin.

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 645 | 583 | 635 | 622 | 654 | 620 | 658 | 656 | 659 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 620 | 551 | 579 | 545 | 554 | 545 | 539 | 479 | 462 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 440 | 430 | 457 | 423 | 386 | 404 | 385 | 378 | 380 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 357 | 327 | 312 | 299 | 404 | 373 | - | - | - |

## Erreferentziak

* ↑ Euskaltzaindiaren 149. araua: Euskal Herri inguruko exonimoak

## Kanpo estekak

* Datuak: Q644848
* Multimedia: Féas / Q644848
# Arhantze

Arhantze (gaskoiz Ansa; frantsesez eta ofizialki: Ance) Pirinio Atlantikoak departamenduko udalerri-ohia da, Baretos edo Baretetze ibarrean (Bearno) kokatutakoa, Okzitanian.
2017ko urtarrilaren 1etik Arhantze-Inhasi udalerri berriaren parte da, Inhasi udalerri-ohiekin.

## Geografia
### Etxeak eta Auzoak

* Herri
* Isqueu
* Bagauri
* Sarrabasse

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 384 | 380 | 401 | 442 | 440 | 458 | 459 | 461 | 434 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 441 | 416 | 421 | 366 | 347 | 320 | 327 | 330 | 320 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 305 | 297 | 299 | 286 | 273 | 251 | 239 | 233 | 202 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 186 | 186 | 166 | 183 | 226 | 215 | - | - | - |

## Erreferentziak

* ↑ Euskaltzaindiaren 149. araua: Euskal Herri inguruko exonimoak

## Kanpo estekak

* Datuak: Q199881
* Multimedia: Ance / Q199881
# Baretos

Baretos edo Baretetze (frantsesez: Vallée de Barétous; okzitanieraz: Vath de Varetons) Mendebaldeko Piriniotan dagoen ibarra da, Bearnoko hego-mendebaldean eta Pirinio Atlantikoak departamendu frantziarrean kokatutakoa.
Mendebaldean Zuberoa, ekialdean Aspe harana eta hegoaldean Erronkaribar (Nafarroa) mugakide ditu. Azken eskualde honekin historikoki hainbat ika-mika bizi izan ditu, XIV. mendetik eta Hiru behien zergaren bidez azienden auziak konpondu badituzte ere, gaur arte sinbolikoki egiten jarraitzen duten hitzarmena haren bidez.

## Udalerriak

Sei herri hauek ibarra osatzen dute: Aramitze, Landa, Ereta, Arhantze, Inhasi eta Izorra.

## Inguru naturala

Haran honetan Auñamendi (2.507 m) eta Arlas (2.044 m) mendiak ditugu, besteak beste.

## Erreferentziak

* ↑ Euskaltzaindiaren 149. araua: Euskal Herri inguruko exonimoak
* ↑ Kultur Saila. (2011-07-18). «Baretetze» www.euskara.euskadi.eus (Noiz kontsultatua: 2021-07-19).

## Kanpo estekak

* (Frantsesez)(Gaztelaniaz)(Ingelesez)Barétouseko ibarraren webgunea
* (Frantsesez)(Gaztelaniaz)(Ingelesez)La Pierre de Saint Martingo eski estazioa
* Datuak: Q2707979
# Muhammad-Ali Abdur-Rahkman

Muhammad-Ali Abdur-Rahkman (Allentown, 1994ko irailaren 1a -) estatubatuar saskibaloi jokalaria da. Antolatzaile dabil ACB Ligako Bilbao Basket taldean.

## Biografia

Lau denboraldiz jokatu zuen Michigango Unibertsitateko Wolverines taldean, eta batez beste 9,1 puntu, 2,8 errebote eta 2,0 asistentzia lortu zituen partidako.
Bere azken denboraldian NCAA Txapelketako finalera iritsi zen, non Villanovaren aurka galdu zuten, bere taldeko saskiratzaile onena izan zen 23 punturekin, bere ibilbidea Wolverinesen historian partida gehien jokatu zituen jokalari bezala amaituz.

## Ibilbidea

* Canton Charge (2018-2020)
* Legia Varsovia (2021-2022)
* Victoria Libertas Pesaro (2022-2023)
* Darüşşafaka S.K. (2023-2024)
* Bilbao Basket (2024-)

## Erreferentziak

* ↑ sports-reference.com Muhammad-Ali Abdur-Rahkman Stats
* ↑ mgoblue.com Michigan Comes Up Short Against Villanova in National Championship Game

## Kanpo estekak

* Datuak: Q20657649
* Multimedia: Muhammad-Ali Abdur-Rahkman / Q20657649
# Marvin Jones

Marvin Jermaine Jones (Chicago, 1993ko abenduaren 29a -) estatubatuar saskibaloi jokalaria da. Pibot dabil ACB Ligako Bilbao Basket taldean.

## Biografia

Highland College, Kent State Golden Flashes eta Texas Southern Tigers artean hezitako pibota da. 2017ko NBAko Draftean hautatua izan ez zenez, Kolossos Rodou BC taldeak fitxatu zuen A1 Ethniki txapelketan jokatzeko.
2022-23 denboraldian, Hapoel Holon israeldarrak sinatu zuen.
2023ko uztailaren 13an, Montenegroko Saskibaloi Ligako KK Budućnost Podgoricak sinatu zuen.
2024ko uztailaren 11n, ACB Ligako Bilbao Basket taldeak sinatu zuen.

## Ibilbidea

* Kolossos Rodou BC (2017-2018)
* Union Olimpija (2018-2019)
* Socar Petkim (2019)
* KK Krka Novo Mesto (2019-2020)
* Promitheas Patras B.C. (2020)
* Peristeri B.C. (2020-2021)
* PAOK Tesalonika BC (2021-2022)
* Hapoel Holon (2022-2023)
* KK Budućnost Podgorica (2023-2024)
* Bilbao Basket (2024-)

## Erreferentziak

* ↑ Kolossos Rodou firma al rookie Jones
* ↑ kkbuducnost.me Marvin Džons novo pojačanje plavo-bijelih!
* ↑ bilbaobasket.biz Marvin Jones, nuevo jugador de Surne Bilbao Basket

## Kanpo estekak

* Datuak: Q39070845
# Bassala Bagayoko

Bassala Bagayoko (Bamako, 2006ko irailaren 10a -) maliar saskibaloi jokalaria da. Pibot dabil ACB Ligako Bilbao Basket taldean.

## Biografia

Kanariar Uharteetako Santa Lucía Basketeko beheko mailetan trebatutako jokalaria da, eta 2019an Espainiako Haur Mailako Txapelketa eta Endesa Minikopa jokatuko lituzke, Iberostar Tenerifek gonbidatuta. 2019-20 denboraldian, Madrilera iritsi zen Baloncesto Alcalán jokatzeko.
2020-21 denboraldian, Baloncesto Fuenlabradako harrobian sartu zen eta bere junior taldea EBA Ligakoarekin txandakatu zuen, Endesa Ligako lehen taldearekin entrenamenduetan parte hartzeaz gain.
2021eko apirilaren 25ean, debuta egin zuen Baloncesto Fuenlabradarekin Endesa Ligan, 14 urte, zazpi hilabete eta 15 egunekin. Pibotak 9 minutu eta 11 segundo jokatu zituen eta 2 puntu sartu zituen, Real Madriden aurka 76-90 galdu zuelarik 2020-21 denboraldiko 33. jardunaldian. Bagayokok 2005ean ezarritako Ricky Rubioren errekorra hautsi zuen, ACB Ligako historiako jokalari gazteena bihurtuz, 5.341 egunekin.

## Ibilbidea

* Santa Lucía Basket (-2019)
* Baloncesto Alcalá (2019-2020)
* Baloncesto Fuenlabrada B (2020-2021)
* Baloncesto Fuenlabrada (2021-2023)
* Bilbao Basket (2024-)

## Erreferentziak

* ↑ (Gaztelaniaz) «Con 13 años y ya es capaz de hacer cosas deslumbrantes: te presentamos a Bassala Bagayoko» Gigantes 2019-12-16.
* ↑ (Gaztelaniaz) «Bagayoko bate el récord de Ricky: es el jugador más joven en la historia de la ACB» Marca 2021/04/25.
# Amar Sylla

Amar Sylla (Dakar, 2001eko urriaren 1a -) senegaldar saskibaloi jokalaria da. Pibot dabil ACB Ligako Bilbao Basket taldean.

## Biografia

2016an Real Madrid Baloncestoko kadete taldera iritsi zen jokalaria da. Klub horretan bere prestakuntza osatuko zen junior mailara arte. 2018-19 denboraldian, talde zuriko beheko mailetako jokalaririk garrantzitsuenetako bat izango litzateke, NBA Draft 2020ko lehen kanporaketara iristeko ondoen kokatuta daudenetako bat.
2019ko udan, 18 urterekin, talde madrildarra uztea erabaki zuen Pro Basketball Leagueko BC Oostenderen eskaintza bat onartzeko, orduan Belgikako ligako egungo txapelduna zena, eta hiru denboraldirako kontratua sinatu zuen, NBAko frankizia batek eskatzen bazion ateratzeko aukerarekin.

## Ibilbidea

* Real Madrid Baloncesto, harrobia.
* BC Oostende (2019-2021)
* BC Nevėžis (2021-2022)
* Real Betis Baloncesto (2022-2023)
* Basketball Löwen Braunschweig (2023-2024)
* Bilbao Basket (2024-)

## Erreferentziak

* ↑ (Gaztelaniaz) Escribano, Cristóbal. (2018-3-25). «Conociendo a Amar Sylla, jugador del Real Madrid Júnior» Planetacb.

## Kanpo estekak

* Datuak: Q64735360
* Multimedia: Amar Sylla / Q64735360
# Bradley Stoke

Bradley Stoke, Ingalaterrako mendebaldean dagoen udalerri bat da, Gloucestershire konderrian.
2021ean 20.690 biztanle zituen.
# Pucklechurch

Pucklechurch, Ingalaterrako mendebaldean dagoen udalerri bat da, Gloucestershire konderrian.
2021ean 3.207 biztanle zituen.
# Zoran Dragić

Zoran Dragić (Ljubljana, 1989ko ekainaren 22a -) esloveniar saskibaloi jokalaria da. Hegaleko dabil ACB Ligako Bilbao Basket taldean.

## Biografia

KD Ilirija hasi zuen bere ibilbide profesionala, 2004an, eta hurrengo denboraldian Janče STZn. 2006tik 2010era Liublianako Geoplin Slovan taldean jokatu zuen. 2010eko urrian, Novo Mestoko KK Krkarekin sinatu zuen.
2012an Zoranek NBA Summer Leagueko Houston Rockets taldean jokatu zuen ACB Ligako Unicaja Málagarekin bi urteko kontratua sinatu aurretik. 2012tik aurrera, jokalaria Unicaja Malaga taldean arituko da. 2014ko abuztuan, Unicajarekin zuen kontratua beste bi urtez luzatu zuen. Baina 2014ko irailean, Unicaja Malagarekin zuen kontratua eten zuen, 750.000 euroko klausula ordainduta, NBAko Phoenix Sunsekin kontratua sinatzeko.
2015eko otsailaren 19an, Miami Heat taldera pasa zen Phoenix Suns eta New Orleans Pelicans taldeen arteko akordio batean, non Goran bere anaiarekin batera jokatu zuen taldean, Phoenixen elkartu baitziren.

## Ibilbidea

* KD Ilirija (2004-2005)
* Janče STZ (2005-2006)
* Geoplin Slovan (2006-2010)
* KK Krka (2010-2012)
* Unicaja Málaga (2012-2014)
* Phoenix Suns (2014)
* Miami Heat (2015)
* Khimki BC (2015-2016)
* Olimpia Milano (2016-2017)
* Anadolu Efes S.K. (2017-2018)
* Pallacanestro Trieste (2019)
* ratiopharm Ulm (2019-2020)
* Kirolbet Baskonia (2020-2021)
* BC Žalgiris (2021)
* Cedevita Olimpija Ljubljana (2022-2024)
* Bilbao Basket (2024-)

## Erreferentziak

* ↑ Zoran Dragić finally signed for Krka
* ↑ (Ingelesez) Unicaja Malaga signs Zoran Dragic to a two-year deal sportando.net, agosto de 2012
* ↑ Zoran Dragic se va a los Suns de la NBA diariosur.es, septiembre de 2014
* ↑ NBA.com Goran Dragic headed to Heat, gets wish to leave Phoenix
# Sedbury

Sedbury, Ingalaterrako mendebaldean dagoen udalerri bat da, Gloucestershire konderrian.
2021ean 3.535 biztanle zituen.
Wye ibaiaren bazterrean dago, Galesko Chepstow udalerriaren parean.
* Datuak: Q3112707
* Multimedia: Sedbury / Q3112707